Ricardo Watty Urquidi

**Ricardo Manuel Watty Urquidi** (1938–2011) var en amerikanskfødt meksikansk ordensgeistlig og katolsk biskop av Tepic.
## Liv og virke
### Bakgunn
Ricardo Manuel Watty Urquidi, den eldste av fem barn av Karl Alexis Watty Widmann (1911–1973), en tysk kjøpmann født i Mexico by, og hans meksikanske hustru Maria de los Dolores Urquidi, bodde med familien i Mexico by fra 1951. Han sluttet seg til ordenssamfunnet Den hellige ånds misjonærer i Tlalpan. I en alder av 18 år ga han avkall på sitt amerikanske statsborgerskap og beholdt sitt meksikanske statsborgerskap. Fra 1959 til 1961 studerte han filosofi ved sin ordensskole. Fra 1962 til 1964 var han prefekt for gutteseminaret i Alajuela bispedømme i Costa Rica. Fra 1965 til 1968 studerte han teologi ved Den hellige ånds misjonærskole og ved instituttet til erkebispedømmet Mexico.
### Prest
Han ble ordinert til prest den 8. juni 1968 og tjenestegjorde som prest i menigheten *Santa Cruz del Pedregal* i Mexico by. Han var deretter lærer ved gutteseminaret i Quetzaltenango i Guatemala. Tilbake i Mexico by var han lærer ved novisiatet for Den hellige ånds misjonærer. Fra 1971 til 1975 var han universitetsprest og sogneprest i menigheten Vår Frue av inkarnasjonen i Mexicaltzingo. Han ledet deretter som bispedømmerepresentant for pastoralregion VII i erkebispedømmet Mexico. Fra 1974 til 1980 var han visesuperior for sin ordens provins i Mexico.
### Hjelpebiskop i erkebispedømmet Mexico
Den 27. mai 1980 utnevnte pave Johannes Paul II ham til titulærbiskop av *Macomades* og hjelpebiskop i erkebispedømmet Mexico. Han ble ordinert til biskop den 19. juli 1980 av kardinal Ernesto Corripio y Ahumada, erkebiskop av Mexico by; hans medkonsekrerende var av José de Jesús Madera Uribe, biskop av Fresno i California, og Alfredo Torres Romero, biskop av Toluca i Mexico.

### Biskop av Nuevo Laredo
I 1989 utnevnte pave Johannes Paul II ham til biskop av Nuevo Laredo i Tamaulipas i Mexico.

### Biskop av Tepic
I 2008 utnevnte pave Benedikt XVI ham til biskop av Tepic i Nayarit i  Mexico. 

Watty Urquidi ble gitt i oppdrag å forestå dem meksikanske seksjonen av Kristi legionærer under legionens omstillingsprosesss sent i 2000-årene og tidlig i 2010-årene.

Han døde i Mexico by den 1. november 2011, i en alder av 73 år, av kreft i bukspyttkjertelen.

Han ble gravlagt i katedralen i Tepic den 2. november 2011, til stor offentlig medvirkning. Han fant også sitt siste hvilested i krypten. Begravelsesmessen ble feiret av 72 prester, blant dem Fernando Torre, generalsuperior for Kongregasjonen for Den hellige ånds misjonærer, og seks prester fra hans kongregasjon, samt biskopene Alfonso H. Robles Cota, biskop emeritus av Tepic, Mario Espinosa Contreras, biskop av Mazatlan, og biskop Ramón Calderón Batres, biskop av Linares.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Biskop Jose Maria Ignacio Montes de Oca y Obregón (1840-1921) *1871
* Biskop Próspero María Alarcón y Sánchez de la Barquera (1827-1908) *1892
* Erkebiskop Leopoldo Ruiz y Flores (1865-1941) *1900
* Erkebiskop Luis María Altamirano y Bulnes (1887-1970) *1924
* Erkebiskop Octaviano Márquez y Tóriz (1904-1975) *1951
* Kardinal Ernesto Corripio y Ahumada (1919-2008) *1953
* Biskop *Ricardo Watty Urquidi* (1938-2011) *1980

## Referanser